openthaigpt/thai-investment-consultant-licensing-exams huggingface dataset:
คำถาม: ตัวเลือกใด ไม่ใช่ ผลิตภัณฑ์ในตลาดทุนที่มีความเสี่ยงสูงหรือซับซ้อน
ตัวเลือก: 1. กองทุนรวมที่จ่ายผลตอบแทนให้แก่ผู้ถือหน่วยลงทุน โดยวิธีการคำนวณ ผลประโยชน์ผันแปรไป ตามสูตรการคำนวณหรือเงื่อนไขใดๆ ซึ่งผู้ลงทุนทั่วไปไม่ สามารถทำความเข้าใจได้โดยง่าย 2. ตราสารหนี้ที่ให้สิทธิแก่ผู้ถือในการแปลงสภาพ ตราสารหนี้เป็น หุ้นทุนของบริษัทผู้ ออกตราสาร โดยมีเงื่อนไขราคาแปลงสภาพกำหนดเป็นราคาคงที่ และ อัตราผลตอบแทนคงที่ ตลอดอายุ สัญญา 3. ตราสารกึ่งหนี้กึ่งทุน ที่มีกำหนดเวลาชำระหนี้เกินกว่าสองร้อยเจ็ดสิบ วัน และมีข้อกำหนดให้ผู้ออกตราสารมีสิทธิในการเลื่อน หรืองดจ่ายดอกเบี้ยหรือ ผล ตอบแทน ตราสาร 4. หุ้นกู้ที่ครบกำหนดไถ่ถอนเมื่อมีการเลิกกิจการ
คำตอบที่ถูกต้อง: ข้อ 2
คำอธิบาย: ตราสารหนี้ที่ให้สิทธิแก่ผู้ถือในการแปลงสภาพตราสารหนี้เป็นหุ้นทุนของบริษัทผู้ออกตราสารไม่ถือว่าเป็นผลิตภัณฑ์ในตลาดทุนที่มีความเสี่ยงสูงหรือซับซ้อน แต่เป็นตราสารหนี้ปกติที่เรียกว่าหุ้นกู้แปลงสภาพ (Convertible bond)
คำถาม: ตัวเลือกใด ไม่ถูกต้อง เกี่ยวกับแนวทางการให้คำ แนะนำ การลงทุนในผลิตภัณฑ์ที่มีความเสี่ยงสูงหรือมีความ ซับซ้อน
ตัวเลือก: 1. ผู้ประกอบ ธุรกิจ ต้องมีกระบวนการคัดเลือกบุคลากรที่ มีความรู้ความ เข้าใจในผลิตภัณฑ์ที่ จะเสนอ ขาย 2. ลูกค้าที่มีประสบการณ์ การลงทุนในผลิตภัณฑ์ตลาดทุนโดยเฉพาะหุ้น สามัญ มาแล้ว 20 ปี ถือว่าเข้าใจผลิตภัณฑ์ที่มีความเสี่ยงสูง ผู้แนะนำ ไม่จำเป็นต้องเตือนเกี่ยวกับตัวผลิตภัณฑ์ที่มี ความเสี่ยงสูงที่ลูกค้ากำลังจะลงทุน 3. การเสนอขายตราสารหนี้ด้อย สิทธิเพื่อนับเป็นเงินกองทุน Basel III ผู้แนะนำ การลงทุนต้องจัดทำ ข้อมูลเพิ่มเติม เพื่ออธิบายลูกค้าถึงผลขาดทุนที่จะได้รับหากเกิด worst case scenario ให้ลูกค้าทราบก่อน การลงทุน 4. ทุกตัวเลือก ไม่ถูกต้อง
คำตอบที่ถูกต้อง: ข้อ 2
คำอธิบาย: แม้ลูกค้าที่มีประสบการณ์ลงทุนหุ้นสามัญมาแล้ว 20 ปี ผู้แนะนำจึงต้องเตือนเกี่ยวกับผลิตภัณฑ์ที่มีความเสี่ยงสูงที่ลูกค้ากำลังจะลงทุน เนื่องจากความเสี่ยงและเงื่อนไขเฉพาะทางของผลิตภัณฑ์ดังกล่าว ทำให้จำเป็นต้องให้ข้อมูลเพิ่มเติมแก่ลูกค้าก่อนการลงทุนทุกครั้ง
คำถาม: ตัวเลือกใด ถูกต้องเกี่ยวกับ การให้คำแนะนำ การลงทุนในผลิตภัณฑ์ที่มีความเสี่ยงสูงหรือมีความซับซ้อน
ตัวเลือก: 1. นายเกษม แจ้งลูกค้าว่าหุ้นกู้ที่ครบกำหนดไถ่ถอนเมื่อ มีการเลิกกิจการ มีความเสี่ยงเทียบเท่าตราสารหนี้ทั่วไป 2. นางสาวอังคณา แจ้งลูกค้าว่าหุ้นกู้ที่ครบกำหนดไถ่ถอนเมื่อมีการเลิกกิจการ มีความเสี่ยงใน เรื่องสภาพคล่องในการลงทุนใกล้เคียงตราสารหนี้ทั่วไป 3. นายวิชัย แจ้งลูกค้าว่าตราสารหนี้ ที่มีอนุพันธ์แฝง มีโอกาสที่จะไม่ได้รับเงินลงทุนคืน เนื่องจากอนุพันธ์ที่แฝงมีเงื่อนไขการจ่ายผลตอบแทนที่ซับซ้อน ที่อ้างอิงกับราคาสินทรัพย์อ้างอิง 4. นางกัลยา แจ้งลูกค้าว่าตราสารหนี้ที่ไม่มีการจัดอันดับความน่าเชื่อถือ มีความเสี่ยงผิดนัดชำระหนี้เท่ากับตราสารหนี้ทั่วไป เนื่องจากบริษัทผู้ออกตราสารดังกล่าว เป็นบริษัทใหญ่ มีความมั่นคงสูง
คำตอบที่ถูกต้อง: ข้อ 3
คำอธิบาย: ตัวเลือก 1 ผิด หุ้นกู้ที่ครบกำหนดไถ่ถอนเมื่อมีการเลิกกิจการมีความเสี่ยง เช่น ความเสี่ยงสภาพคล่องในการลงทุน ลูกค้าไม่สามารถไถ่ถอนได้ เมื่อความเสี่ยงสูงกว่าตราสารหนี้ทั่วไป ตัวเลือก 2 ผิด หุ้นกู้ที่ครบกำหนดไถ่ถอนเมื่อมีการเลิกกิจการมีความเสี่ยงในเรื่องสภาพคล่องสูงกว่าตราสารหนี้ทั่วไป ลูกค้าไม่สามารถไถ่ถอนได้ เมื่อจำเป็นต้องใช้เงิน ตัวเลือก 3 ถูก ตราสารหนี้ที่มีอนุพันธ์ที่แฝงมีโอกาสที่จะไม่ได้รับเงินลงทุนคืน เนื่องจากอนุพันธ์ที่แฝงมีเงื่อนไขการจ่ายผลตอบแทนที่ซับซ้อนที่อ้างอิงกับราคาสินทรัพย์อ้างอิง ตัวเลือก 4 ผิด ตราสารหนี้ที่ไม่มีการจัดอันดับความน่าเชื่อถือมีความเสี่ยงผิดนัดชำระหนี้สูงกว่าตราสารหนี้ทั่วไป แม้บริษัทผู้ออกตราสารจะเป็นบริษัทใหญ่ แต่ก็อาจผิดนัดชำระหนี้ได้เช่นกัน
คำถาม: ตัวเลือกใดถูกต้องเกี่ยวกับการผิดนัดชำระหนี้ของตราสารหนี้
ตัวเลือก: 1. ผู้ออกหุ้นกู้ไม่รักษาอัตราส่วนทางการเงินตามที่ตกลงไว้ เช่น อัตราส่วนหนี้สินต่อทุน ยังไม่ถือเป็น “การผิดนัดชำระหนี้ 2. บริษัทผู้ออกหุ้นกู้นำทรัพย์สินไปให้เป็นหลักประกันแก่เจ้าหนี้รายอื่นๆ ทั้งๆที่ในข้อกำหนดสิทธิตกลงว่าจะไม่นำทรัพย์สินไปก่อภาระหลักประกัน ยังไม่ถือเป็น “การผิดนัดชำระหนี้ 3. หากการออกหุ้นกู้มีการแต่งตั้งผู้แทนถือหุ้นกู้ ซึ่งจะเป็นผู้ที่มีอำนาจหน้าที่ตามกฎหมายดำเนินการแทนให้แก่ผู้ถือหุ้นกู้การใช้สิทธิเรียกร้องที่เกี่ยวกับหุ้นกู้ต้องกระทำผ่านผู้แทนถือหุ้นกู้ 4. ถูกทุกตัวเลือก
คำตอบที่ถูกต้อง: ข้อ 3
คำอธิบาย: ตัวเลือก 1 ผิด ผู้ออกหุ้นกู้ไม่รักษาอัตราส่วนทางการเงินตามที่ตกลงไว้ เช่น อัตราส่วนหนี้สินต่อทุนถือว่าเป็น "การผิดนัดชำระหนี้" ตัวเลือก 2 ผิด บริษัทผู้ออกหุ้นกู้นำทรัพย์สินไปให้เป็นหลักประกันแก่เจ้าหนี้รายอื่นๆ ทั้งที่ในข้อกำหนดสิทธิตกลงว่าจะไม่นำทรัพย์สินไปก่อภาระหลักประกัน ถือว่าเป็น "การผิดนัดชำระหนี้" ตัวเลือก 3 ถูก ผู้แทนถือหุ้นกู้เป็นผู้ที่มีอำนาจหน้าที่ตามกฎหมายดำเนินการแทนให้แก่ผู้ถือหุ้นกู้หากหุ้นกู้นั้นมีการแต่งตั้งผู้แทนถือหุ้นกู้ การใช้สิทธิเรียกร้องที่เกี่ยวกับหุ้นกู้ต้องกระทำผ่านผู้แทนถือหุ้นกู้
คำถาม: ตัวเลือกใดถูกต้องเกี่ยวกับการให้คำแนะนำการลงทุนในกองทุนรวมที่มีความเสี่ยงสูงหรือมีความซับซ้อน
ตัวเลือก: 1. ลูกค้าไม่ผ่านการทำแบบทดสอบประเมินความรู้เกี่ยวกับการลงทุนหรือการทำธุรกรรม นายเกษมจึงทำแบบทดสอบแทนลูกค้า เพื่อให้ลูกค้าสามารถลงทุนในกองทุนรวมที่มีความเสี่ยงสูง 2. นางอังคณาเสนอขายกองทุนรวมทองคำ ที่มีเงื่อนไขยกเลิกกองทุนเมื่อผลตอบแทนถึงร้อยละ10% (trigger fund 10%) โดยแจ้งให้ลูกค้าทราบเฉพาะจุดเด่นที่กองทุนจะได้ผลตอบแทน 10% ซึ่งสูงกว่าดอกเบี้ยเงินฝากธนาคาร 3. นายวิชัยเสนอขายกองทุนรวมน้ำมันโดยแจ้งลูกค้าว่า ผลตอบแทนของกองทุนน้ำมันขึ้นกับการตัดสินใจทำสัญญาซื้อขายล่วงหน้าของผู้จัดการกองทุน ซึ่งอาจทำให้ราคากองทุนดังกล่าวไม่ได้เคลื่อนไหวตามราคาน้ำมันในตลาดโลกส่งผลให้นายวิชัยขายกองทุนรวมดังกล่าวได้น้อยมาก 4. นางกัลยาเสนอขายกองทุนรวมตราสารหนี้ที่มีเงื่อนไขลงทุนในตราสารหนี้ที่ไม่จัดอันดับเครดิต แต่เลือกเฉพาะผู้ออกตราสารหนี้ที่เป็นบริษัทใหญ่ โดยแจ้งลูกค้าว่าเป็นการลงทุนที่ไม่กระทบเงินต้น
คำตอบที่ถูกต้อง: ข้อ 3
คำอธิบาย: ตัวเลือก 1 ผิด ลูกค้าไม่ผ่านการทำแบบทดสอบประเมินการทำธุรกรรม นายเกษมต้องไม่ให้ลูกค้าลงทุนในกองทุนที่มีความรู้เกี่ยวกับการลงทุนหรือความเสี่ยงที่สูงกว่าที่ลูกค้าสามารถรับได้ ตัวเลือก 2 ผิด การแจ้งให้ลูกค้าทราบเน้นเฉพาะจุดเด่นที่กองทุนมีกำไรทริกเกอร์ที่ 10% ซึ่งสูงกว่าดอกเบี้ยเงินฝากธนาคาร จะทำให้ลูกค้าเข้าใจผิดว่ากองทุนนี้คุ้มครองเงินต้นเหมือนเงินฝากธนาคาร แต่แตกต่างแค่ผลตอบแทน ตัวเลือก 3 ถูก การแจ้งลูกค้าว่าผลตอบแทนของกองทุนน้ำมันขึ้นกับการตัดสินใจทำสัญญาซื้อขายล่วงหน้าของผู้จัดการกองทุน ซึ่งอาจทำให้ราคากองทุนดังกล่าวไม่เคลื่อนไหวตามราคาน้ำมันในตลาดโลก ถือว่าเป็นการให้คำแนะนำที่ถูกต้อง แม้ว่าการปฏิบัติดังกล่าวจะทำให้นายวิชัยขายกองทุนรวมดังกล่าวได้น้อยก็ตาม ตัวเลือก 4 ผิด กองทุนรวมตราสารหนี้ที่มีเงื่อนไขลงทุนในตราสารหนี้ที่ไม่จัดอันดับเครดิตมีความเสี่ยงผิดนัดชำระหนี้สูงกว่าตราสารหนี้ปกติ แม้จะเป็นตราสารหนี้ของบริษัทใหญ่ก็ตาม ซึ่งมีความเสี่ยงที่กระทบเงินต้น